महिला सुरक्षा एवं बाल विवाह निषेध अधिकारियों को 20 गाड़ियां अलॉट, मिलीं पांच, बाकी दौड़ा रही पुलिस
लिखित में मांगा, लेकिन गाड़ी फिर भी नहीं
फतेहाबादसे पीओ रेखा का कहना है कि गाड़ी कभी नहीं मिलती। कुछ समय पहले कहा कि लिखित में मांग दो, हमने तो लिखकर दे दिया, लेकिन गाड़ी नहीं मिली। कमरा काफी छोटा है। 2 केस एक साथ जाएं तो बाहर ग्राउंड में ही बैठना पड़ता है। 2 माह से महिला पुलिसकर्मी भी वापस ले ली गई।
वहीं, हिसार से पीओ बबिता का कहना है कि बाल विवाह की सूचना मिलने पर समय रहते गाड़ी नहीं मिलती। स्टाफ को आरक्षण में लगा रखा है।
कभी समय पर नहीं मिलती गाड़ी : सोनिया
पंचकूलासे पीओ सोनिया का कहना है कि गाड़ी अभी तक नहीं मिली है। फोन करने पर काफी इंतजार के बाद गाड़ी मिलती है। महिला पुलिस स्टाफ भी कभी-कभी मिलता है। खुद की सुरक्षा भी हमें ही करनी पड़ती है।
जब भागकर बचानी पड़ी जान : सोनीपतकी पीओ भानु गौर का कहना है कि गाड़ी के लिए एसपी से लेकर आईजी को लिखित में समस्या बता चुकी हूं। एक बार तो जैसे-तैसे बाल विवाह रुकवाने को मौके पर गई, वहां लोग मारने के लिए पीछे दौड़ लिए। भागकर जान बचानी पड़ी थी। सीजेएम के दखल के बाद ही कमरा कुछ दिन पहले ही मिला है।
प्रदेशमें फैली बाल विवाह जैसी बुराइयों को रोकने के लिए सरकार एक ओर जहां सख्त है, वहीं इन बुराइयों को रोकने में प्रयासरत महिला सुरक्षा एवं बाल विवाह निषेध अधिकारियों को संसाधनों की कमी खल रही है। 2015 में प्रदेश सरकार ने महिला थानों में महिला अधिकारियों को भी बैठने के आदेश दिए गए थे।
सीएम ने थाने के सबसे आगे का कमरा महिलाओं की काउंसलिंग के लिए देने को कहा था, लेकिन प्रदेशभर में हालात विपरीत हैं। 15 जिलों में तो सबसे अंतिम और छोटा कमरा दिया गया है। जहां महिलाएं जाती हुई घबराती हैं। 4 थानों में बीच में कमरा दिया है। पीओ के लिए 20 बोलेरो गाड़ियां आई थीं। इसमें से रोहतक, जींद, अम्बाला और यमुनानगर में ही गाड़ियां दी गई। रोहतक की पीओ कारमेंद्र ने बताया कि पिछले साल आरक्षण में गाड़ी जल गई थी। अन्य जिलों में आई गाड़ियों को संबंधित जिलों के एसपी ने अपने अलग-अलग थाना प्रभारियों को दे दिया। गाड़ियों को लेकर खुद डीजीपी 3 बार जिलों में पत्र भेज चुके हैं लेकिन कार्रवाई नहीं हुई।
पानीपत में पिछले माह में बाल विवाह के दो केस सामने चुके हैं। गांव जोंधन कलां में बाल विवाह की सूचना मिलने पर टीम को गाड़ी मिली तो बारात थाने में बुलाना पड़ा। वहीं, 4 मार्च शनिवार को गाड़ी शाम तक नहीं मिली और बाद में पीओ को फोन पर शादी रुकवानी पड़ी। विभाग के एसीएस पीके महापात्रा ने अभी पीओ से उनकी स्थिति जानी और डीजीपी से भी इस संबंध में बात की है।
^महिला सुरक्षा एवं बाल विवाह निषेध अधिकारियों के लिए बोलेरो गाड़ी फाइनल हुई थी। क्यों नहीं मिली इसकी जांच की जाएगी। गाड़ियों को लेकर आज ही हमारे एसीएस ने दोबारा डीजीपी को लिखा है। -रेनूफुलिया, निदेशक डब्ल्यूसीडी विभाग।
अनदेखी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva